Държавен вестник, бр. 86, 2023 г., стр. 3

БРОЙ  86	
Д Ъ Р Ж А В Е Н  В Е С Т Н И К 	
СТР.  3  
и чл. 112, ал. 6 от Закона за съдебната власт 
се прилагат до въвеждане на новата система 
по предходното изречение.“
2. В § 40, ал. 2 след думите „система за 
електронен случаен избор“ се поставя точка 
и текстът до края се заличава.
Законът е приет от 49-ото Народно събра­
ние на 28 септември 2023 г. и е подпечатан 
с официалния печат на Народното събрание.
За председател на Народното събрание: 
Росица Кирова
7385
УКАЗ № 184
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ За­
конът за изменение и допълнение на Закона 
за контрол по прилагане на ограничителните 
мерки с оглед на действията на Русия, деста­
билизиращи положението в Украйна, приет от 
49-ото Народно събрание на 28 септември 2023 г.
Издаден в София на 11 октомври 2023 г. 
Президент на Републиката: 
Румен Радев
Подпечатан с държавния печат.
Министър на правосъдието:
Атанас Славов
ЗАКОН
за изменение и допълнение на Закона за 
контрол по прилагане на ограничителните 
мерки с оглед на действията на Русия, де-
стабилизиращи положението в Украйна (обн., 
ДВ, бр. 8 от 2023 г.; изм., бр. 67 от 2023 г.)
§ 1. Член 1 се изменя така:
„Чл. 1. Този закон урежда: 
1. осъществяването на контрол при прила­
гане на забраните и дерогациите по член 3м, 
параграфи 5 и 7 от Регламент (ЕС) № 833/2014 
относно ограничителни мерки с оглед на 
действията на Русия, дестабилизиращи по­
ложението в Украйна (OB, L 229/1 от 31 юли 
2014 г.), наричан по-нататък „Регламент (ЕС) 
№ 833/2014“, и неговите последващи изменения 
и допълнения;
2. реда и начина за определяне, начисля­
ване и събиране на енергийни вноски върху 
вноса и транзитния пренос на природен газ 
с произход от Русия с кодове по КН 2711 11 
00 и 2711 21 00.“
§ 2. Създава се чл. 2а:
„Чл. 2а. (1) Вносът на суров нефт с произход 
от Русия или изнесен от Русия, сделките на 
територията на страната и износът на неф­
топродукти с код по КН 27 10, получени от 
суров нефт с произход от Русия или изнесен от 
Русия, се осъществява само от местни лица за 
данъчни цели или чуждестранни лица, които 
осъществяват стопанска дейност в Република 
България чрез място на стопанска дейност.
(2) Цената, на която лицата по ал. 1 внасят 
на територията на страната суров нефт с про­
изход от Русия или изнесен от Русия, не може 
да бъде по-ниска от котировката по Platts за 
руския суров нефт за съответната покупка.“
§ 3. Създава се глава втора „а“ с чл. 5а – 5ж:
„Глава втора „а“ 
ЕНЕРГИЙНИ ВНОСКИ ВЪРХУ ВНОСА И 
ТРАНЗИТНИЯ ПРЕНОС НА ПРИРОДЕН 
ГАЗ С ПРОИЗХОД ОТ РУСИЯ С КОДОВЕ 
ПО КН 2711 11 00 И 2711 21 00
Чл. 5а. За вноса и транзитния пренос на 
природен газ с произход от Русия с кодове 
по КН 2711 11 00 и 2711 21 00 се събират 
енергийни вноски.
Чл. 5б. Задължени лица са вносителите 
по смисъла на митническото законодател­
ство и операторите на газопреносни и газо­
разпределителни мрежи, които подлежат на 
регистрация по чл. 57а, ал. 1, т. 2 от Закона 
за акцизите и данъчните складове. 
Чл. 5в. (1) Енергийните вноски се дължат 
при внос и транзитен пренос на природен газ 
с произход от Русия с кодове по КН 2711 11 
00 и 2711 21 00, с изключение на компреси­
рания природен газ, който е транспортиран 
със специализирани съдове.
(2) Енергийните вноски за продуктите по 
ал. 1 са в размер на 20 лв. за 1 мегаватчас. 
(3) Eнергийните вноски се начисляват от 
лицата по чл. 5б с издаване на документа 
по чл. 43, ал. 1, т. 2 от Закона за акцизите и 
данъчните складове. 
(4) Периодът за отчитане на енергийните 
вноски е календарният месец. Документ по 
ал. 3 се издава в 10-дневен срок от изтичането 
на данъчния период.
(5) Задължените лица по чл. 5б декларират 
енергийните вноски с акцизната декларация 
по чл. 87 от Закона за акцизите и данъчни­
те складове. В декларацията се декларират 
количествата внесен и транзитно пренесен 
природен газ с произход от Русия, определени 
в мегаватчаса за предходния месец, както и 
дължимите енергийни вноски за същия период.
Чл. 5г. (1) Дължимите енергийни вноски 
се внасят в приход на държавния бюджет по 
сметка на Агенция „Митници“ и се смятат 
за внесени на датата, на която сумата е по­
стъпила по сметката на Агенция „Митници“.
(2) Енергийните вноски се внасят по реда 
и в сроковете на чл. 44 от Закона за акцизите 
и данъчните складове.
(3) Задължения за енергийни вноски се ус­
тановяват по реда на Данъчно-осигурителния 
процесуален кодекс от органите на Агенция 
„Митници“.